- 3) Članak 15. st. 15.2. Ugovora – propisano je kako se plaćanje koje se odnosi na uslugu projektiranja vrši po isporuci dokumentacije.
- Predlaže se izmijeniti navedenu odredbu na način da Ugovaratelj ostvaruje pravo na fakturiranje usluge projektiranja u razmjernom mjesečnom paušalnom iznosu ukupno ponuđene usluge projektiranja, sukladno iznosu ponuđene troškovničke stavke, kroz ispostavljanje paušalnih mjesečnih situacija (kao i za izvedene radove)
- 4) Članak 17. stavak 3. Ugovora – Projektno-tehnička dokumentacija izrađena u okviru usluge projektiranja, kao i pojedini njezini dijelovi (elaborati, ispitivanja, istražni radovi) dostavlja se predstavniku Naručitelja iz članka 44. stavka 44.3. ovog Ugovora na odobrenje koji će u roku od 15 (petnaest) dana od dana primitka dokumenta pisanim putem isti odobriti ili navesti nedostatke istog.
- Moli se utvrditi kako navedeni rok ne ulazi u vremenski period izvršenja radova, a obzirom da u navedenom periodu Ugovaratelj nije u mogućnosti izvoditi nikakve radove
- 5) Moli se pojašnjenje čl. 28. st. 28.2. obzirom da je odredba navedenog članka nerazumljiva.
- 6) Čl. 28. st. 28.4. u slučaju sklapanja dodataka ovom Ugovoru kojim bi se povećala ugovorena cijena, Ugovaratelj je dužan u roku od 10 (deset) dana od dana potpisa dodatka Ugovoru dostaviti jamstvo za uvećani iznos vrijednosti ovog Ugovora u obliku nove bankarske garancije ili dodatka predanoj garanciji kojom će se povećati iznos jamstva za razliku vrijednosti Ugovora između nove vrijednosti temeljem sklopljenog dodatka Ugovoru i vrijednosti ugovorene osnovnim Ugovorom, odnosno razliku vrijednosti Ugovora između nove vrijednosti temeljem sklopljenog dodatka Ugovoru i vrijednosti ugovorene osnovnim Ugovorom uplatiti na račun Naručitelja u obliku novčanog pologa.
- Moli se utvrditi da predano sredstvo osiguranja iz ovog stavka služi u svrhu urednog ispunjenja radova ugovorenih predmetnim dodatkom zbog kojeg je izdano predano sredstvo osiguranja.
- 7) Čl. 29. (Trajanje jamstvenog roka) – molimo dodati odredbu prema kojoj Ugovaratelj za ugrađenu opremu daje jamstveni rok prema jamstvu proizvođača opreme, a obzirom na činjenicu da navedena odredba predstavlja standard i poslovnu praksu u provođenju postupaka javne nabave od strane nadležnih tijela.
- 8) Čl. 29. st. 29. 4. propisano je da je Ugovaratelj dužan otkloniti nedostatke u jamstvenom roku u roku od 8 dana od dana primitka zahtjeva Naručitelja ili u dužem primjerenom roku kojeg odredi Naručitelj.
- Obzirom na činjenicu kratkoće roka od 8 dana, odnosno činjenice da primjereni rok određuje samo Naručitelj, predlaže se izmijeniti navedenu odredbu na način da će Ugovaratelj otkloniti nedostatke u primjerenom roku određenom suglasno od strane obje ugovorne strane, a obzirom da je svaki nedostatak različit te Ugovaratelj ne može biti vezan tako kratkim rokom od 8 dana, odnosno rokom kojeg samostalno odredi Naručitelj
- 9) Čl. 40. st. 40.1. Iz navedenog stavka predlažemo izbrisati posljednje dvije rečenice: Temelj za izmjenu pojedinih jediničnih cijena je Popis materijala i proizvoda koji je Ugovaratelj dostavio Naručitelja u roku od 10 (deset) dana od dana potpisa ovog Ugovora. Materijali ili proizvodi koje ponuditelj nije naveo u Popisu materijala i proizvoda neće biti uzeti u obzir u slučaju eventualnog porasta cijena.
- Ovo iz razloga što Ugovaratelj ne može u trenutku sklapanja ugovora predvidjeti baš sve materijale i proizvode kod kojih bi moglo doći do promjene cijene pa se nametanjem tako nemogućeg uvjeta Ugovaratelja stavlja u nepovoljniji položaju u odnosu prema Naručitelju.
- S time u vezi predlažemo izbaciti drugu rečenicu u st. 40.2. Promjena cijene utvrdit će se u odnosu na cijenu koju je Ugovaratelj iskazao u Popisu materijala i proizvoda i dokazao dokumentima u privitku istog.

2/12